Diari Oficial de la Generalitat Valenciana


Sumari del DOGV 1469, del 24-01-1991 (1991/820054)

RESOLUCIÓ del Conseller d'Obres Públiques, Urbanisme i Transports, de 16 de novembre de 1990, per la qual s'aprova definitivament determinades modificacions del Projecte de Modificació Puntual del Pla General d'Elx per avanç de revisió.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1469

Data del DOGV
:   24-01-1991

Secció del DOGV
:   ALTRES DISPOSICIONS

Número del document
:   1991/820054


Data del document
:   16-11-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, de 16 de novembre de 1990, per la qual aprova definitivament determinades modificacions del Projecte de Modificació Puntual del Pla General d'Elx per avanç de revisió.  
Vist el Projecte de Modificació Puntual del Pla General d'Elx per Avanç de Revisió. Capítol 1. Sòl Industrial; modificacions 1, 2, 3, 5, 10 i 11.  
Vist que el 15 de juliol de 1990 es va presentar en aquesta Conselleria d'Obres Públiques, Urbanisme i Transports el Projecte de Modificació Puntual del Pla General d'Elx per avanç de revisió. Capítol 1. Sòl industrial. Modificacions 1, 2, 3, 5, 10 i 11, per a la seua aprovació definitiva.  
Vist que la Comissió Informativa d'Urbanisme de l'Ajuntament d'Elx va emetre un informe favorable sobre el projecte, en la sessió de dia 22 de juny de 1989.  
Vist que, d?acord amb l'article 125 del Reglament de Planejament, el Projecte fou sotmès a informació pública durant el termini de 30 dies i posteriorment es resolgueren les al·legacions realitzades.  
Vist que el Ple de l'Ajuntament, en sessió de 27 de juny de 1989, aprovà inicialment el Projecte de Modificació del Pla General per avanç de revisió. Capítol 1, sòl industrial. Es va acordar sotmetre l?expedient a informació pública durant el termini d'un mes per tal que pogueren presentar-se les al·legacions que s'estimaren pertinents.  
Vist que l'acord que aprova inicialment el projecte esmentat fou publicat en el BOE de dia 1 de setembre de 1989, en el BOP d'Alacant de dia 24 de juliol de 1989 i en el diari «Información» d'Alacant de 15 de juliol de 1989 a l'efecte d'informació pública.  
Vist que, com a conseqüència d'aquest tràmit es presentaren al·legacions, algunes de les quals es resolgueren en sentit favorable per la Comissió d'Urbanisme de l?Ajuntament d'Elx.  
Vist que en sessió de dia 20 d'octubre de 1989 el Ple de l'Ajuntament aprovà provisionalment el projecte esmentat i acordà demanar a la Diputació Provincial i a la Comissió Territorial d'Urbanisme d'Alacant els informes corresponents i, posteriorment, elevar l'expedient a la Conselleria d'Obres Públiques, Urbanisme i Transports per a l'aprovació definitiva.  
Vist que, posteriorment a aquesta aprovació provisional, l'arquitecte municipal que va redactar el projecte va presentar una petita modificació que es recull amb l?epígraf de Projecte de Modificació de Delimitació i Ajust de Zonificació del Barri de Patilla, que no altera substancialment el projecte inicial, segons l?opinió de l'Ajuntament mateix, cosa per la qual no es va considerar necessari realitzar una nova informació pública.  
Vist que, després de la modificació esmentada, es va sotmetre novament el projecte al Ple de l'Ajuntament, el qual, en sessió de dia 15 de novembre de 1989 l'aprovà provisionalment i acordà demanar a la Diputació Provincial i a la Comissió Territorial d'Urbanisme d'Alacant els informes preceptius i elevar a la Conselleria d'Obres Públiques, Urbanisme i Transports l?expedient per a la aprovació definitiva.  
Vist que la Diputació Provincial amb data 6 de març de 1990 va emetre un informe favorable sobre el projecte de referència.  
Vist que la Unitat de Carreteres del Ministeri d'Obres Públiques i Urbanisme emeté també un informe favorable amb data 3 de maig de 1990.  
Vist que la Comissió Territorial d'Urbanisme d'Alacant en sessió de dia 15 de juny de 1990 acordà emetre un informe favorable sobre les modificacions següents:  
1) Modificacions puntuals de les Ordenances referents a Sòl Industrial: modificacions als articles 217.3, 187.3, 46.2, 218.2.b), 250 i 28, 211 i 187 de les Normes Urbanístiques del Pla General Municipal.  
2) Modificació de la delimitació i l'ajust de la zona 11 a la Carretera Nacional 340, contigua al barranc de Barbasena.  
3) Modificació del viari al nord-oest del Polígon Industrial Carrús.  
5) Modificació de viari a la carretera de Circumval·lació Sud, a l?encreuament amb la carretera d'Alacant.  
10) Modificació de la delimitació de la zona 11 a la carretera nacional 340 al sud del sector EIU. P11.  
11) Modificació del viari entre la carretera nacional 340 i el camí vell de Crevillent.  
La Comissió Territorial d'Urbanisme d'Alacant emeté un informe desfavorable sobre la resta de les modificacions. Per aquesta raó, l'Ajuntament d'Elx va decidir enviar a aquesta Conselleria per a l'aprovació definitiva només les modificacions sobre les quals havia emès un informe favorable la Comissió Territorial d'Urbanisme d'Alacant.  
Vist que l?objecte de la modificació és la realització d'ajustaments al Pla General motivats per obstacles sorgits durant la seua gestió o per l'aparició d'elements no previstos que alteren substancialment l?estructura general de l?ordenació i totes es realitzen en sòl industrial.  
Atés que la modificació d'ordenances està plenament justificada perquè amb aquesta s?aconsegueix un tracte més igualitari en les condicions d'edificació en parcel·les contigües  
Atés que amb la modificació de la delimitació de la zona 11 contigua al barranc de Barbasena s'incorpora un sobrant de 3.000 m2 sense ús possible perquè aquesta franja de terreny queda encaixonada entre el traçat del barranc i el sòl urbà industrial, classificada com a sòl no urbanitzable i zonificat amb la clau 45 (rústec de baixa productivitat agrícola), i es considera que el seu futur com a ús agrícola seria nul atesa la topografia del terreny i el fet que se situa entre una zona industrial i el barranc que l?envolta.  
Atés que la modificació puntual del viari al nord-est del PIC queda justificada perquè la destinació del sòl és la ubicació de tallers menuts i mitjans, aquest plantejament exigeix una modificació del viari per tal que s'adapte a les necessitats reals presents i futures.  
Atés que la modificació del viari en la carretera de circumval·lació Sud, encreuament amb la carretera d'Alacant implica també el trasllat de la zona de dotacions públiques de nova creació i no afecta les zones verdes ni els espais lliures regulats en l'article 124 de les Normes Urbanístiques del Pla General d'Ordenació Urbana d'Elx.  
Atés que amb la modificació de la delimitació de la zona 11 a la carretera Nacional 340 al sud del sector EIU.P. 11, es regularitza la delimitació de la zona qualificada amb la clau 11, la qual s'amplia lleugerament fins a enllaçar amb els dos extrems del sòl industrial situat a l'altre costat de la carretera en els quals s'han previst dos punts d'incorporació o gir i un vial lateral per dotar d'accés a aquesta part dels terrenys i reduir la pressió sobre al carretera, i permetre d'aquesta manera l'ampliació de les construccions existents dins de les condicions establertes en la Llei del Sòl.  
Atès que amb la modificació del viari entre la carretera nacional 340 i el camí vell de Crevillent s'adapta aquest traçat al projecte de la Ronda Oest de Carrús i se superposa sensiblement però amb l'eix directriu girat lleugerament, i d'aquesta manera augmenta la superfície afectada per vials respecte del traçat original per augmentar l'àrea del nus de connexió amb la Carretera Nacional 340 i el nus de connexió amb el camí vell de Crevillent.  
L?estudi econòmico- financer del Pla General no s'altera perquè les obres estan finançades per la Conselleria d'Obres Públiques, Urbanisme i Transports i es preveu la cessió gratuïta dels terrenys.  
Atès que no hi ha, amb les modificacions preteses, augment de volum edificable i no és, per tant, aplicable, l'article 49.2 en allò que fa referència a espais lliures.  
Atès que s'ha donat compliment al que preveuen els articles 40.1.b i 41.1 i 2 de la Llei del Sòl i els articles 115, 116, 125, 126, 127, 128, 130 i 131 del Reglament de Planejament, pel que fa a la tramitació de les modificacions del Pla General amb vista a les aprovacions inicial i provisional, informació pública i estudi d'al·legacions.  
Atès que el Conseller d'Obres Públiques, Urbanisme i Transports té competències, d'acord amb l'article 35.1.c) de la Llei de Règim del Sòl i Ordenació Urbana, en relació amb l'article 31.9 de l'Estatut d?autonomia de la Comunitat Valenciana i amb l'article 3r. del Decret del Consell de 16 de març de 1987 pel qual es regulen els òrgans urbanístics de la Generalitat Valenciana.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent.  
Resolc: Aprovar definitivament les modificacions que a continuació s?enumeren del Projecte de Modificació Puntual del Pla General d'Elx per avanç de Revisió.  
1) Projecte de Modificació Puntual d'Ordenança referents a Sòl Industrial.  
2) Projecte de Modificació de delimitació i ajust de zona 11 a la Carretera Nacional 340 contigua al barranc de Barbasena.  
3) Projecte de Modificació Puntual de viari al nord-oest del PIC.  
5) Projecte de Modificació Puntual de viari a la carretera de Circumval·lació Sud, encreuament amb la carretera d'Alacant.  
10) Projecte de Modificació de delimitació de zona a la Carretera Nacional 340 al sud del Sector EIU.P.11.  
11) Modificació Puntual del viari del Pla General.  
Contra aquesta Resolució, que no esgota la via administrativa, es pot interposar recurs de reposició davant aquest Conseller en el termini d'un mes, comptador des de l?endemà de la notificació de la Resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la notificació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s?estime procedent.  
València, 16 de novembre de 1990. - El Conseller d'Obres Públiques, Urbanisme i Transports: Eugenio Burriel de Orueta.